15 अप्रैल को आएंगे भरतपुर, BJP कार्यकर्ताओं के साथ बनाएंगे चुनावी रणनीति
Amit Shah will visit Bharatpur to strengthen the party's workers. राजस्थान में चुनावी साल शुरू होने के साथ ही भारतीय जनता पार्टी एक्शन मोड में आ गई है। संगठन में फेरबदल के बाद अब ग्रासरूट कार्यकर्ताओं को मजबूत
राजस्थान में चुनावी साल शुरू होने के साथ ही भारतीय जनता पार्टी एक्शन मोड में आ गई है। संगठन में फेरबदल के बाद अब ग्रासरूट कार्यकर्ताओं को मजबूत करने के लिए बीजेपी के आला नेता राजस्थान आएंगे। इसी कड़ी में 15 अप्रैल को केंद्रीय गृह मंत्री अमित शाह भरतपुर पहुंचेंगे। जहां वह भरतपुर संभाग के पदाधिकारियों और प्रमुख कार्यकर्ताओं की बैठक लेंगे।
दरअसल, 2018 के विधानसभा चुनाव में भारतीय जनता पार्टी को भरतपुर संभाग में करारी शिकस्त मिली थी। 19 विधानसभा सीट वाले भरतपुर संभाग बीजेपी सिर्फ एक सीट पर जीत दर्ज कर पाई थी। ऐसे में बीजेपी आलाकमान ने अमित शाह को भरतपुर संभाग को मजबूत करने की जिम्मेदारी दी है।
वहीं अमित शाह के दौरे से पहले आज बीजेपी संगठन महामंत्री चंद्रशेखर भरतपुर में बीजेपी कार्यकर्ताओं की बैठक लेंगे। इस बैठक में अमित शाह के स्वागत की तैयारियों के साथ भरतपुर संभाग के चुनावी मुद्दों को लेकर चिंतन और मंथन किया जाएगा।
बता दें कि इससे पहले अमित शाह फरवरी में राजस्थान आने वाले थे। लेकिन संगठन में फेरबदल की वजह से उनका राजस्थान दौरा टल गया था। वहीं 13 अप्रैल को बीजेपी के प्रदेश अध्यक्ष सीपी जोशी का भरतपुर जाने का कार्यक्रम था। लेकिन आखिरी वक्त पर कार्यक्रम को निरस्त कर अब अमित शाह को भरतपुर बुलाया गया है। जहां वह राजस्थान के सबसे कमजोर संभाग में बीजेपी को मजबूत करने की रणनीति बनाएंगे।
दरअसल, राजस्थान में भारतीय जनता पार्टी पूरी तरह से चुनावी मोड में आ गई है। चुनाव से ठीक पहले जहां पार्टी ने सतीश पूनिया को हटाकर सीपी जोशी को पार्टी का प्रदेश अध्यक्ष बनाया गया है। वहीं अब तक उपनेता की जिम्मेदारी देख रहे राजेंद्र राठौड़ को प्रमोट कर नेता प्रतिपक्ष और प्रदेश अध्यक्ष की जिम्मेदारी संभाल रहे सतीश पूनिया को उपनेता प्रतिपक्ष की जिम्मेदारी दी गई गया है। ऐसे में संगठन में हुए बड़े फेरबदल के बाद अमित शाह का राजस्थान दौरा पार्टी बीजेपी कार्यकर्ताओं के लिए सियासी संदेश भी साबित हो सकता है।